b'\n_START_ARTICLE_\nMarina Lie\n_START_PARAGRAPH_\nMarina Lie alias Marina Aleksejevna Gubonina (evt. Goubonina) og Marina Noreg (f\xc3\xb8dt 27. juni 1902 i St. Petersburg, d\xc3\xb8d 22. desember 1976 i Barcelona) var en russisk-f\xc3\xb8dt spion og ballettdanser. I 1931 giftet hun seg med nordmannen Einar Andreas Lie (1887-1944), og i 1934 kom hun til Norge. Grunnen var trolig at hun skulle spionere for Sovjetunionen. Lie lot seg verve h\xc3\xb8sten 1939 som tysk agent av Abwehr-majoren Berthold Benecke i Oslo. Hun spionerte for det nasjonalsosialistiske Tyskland i Narvik under slaget om byen i 1940. Senere i livet bosatte hun seg i Spania under navnet Marina Noreg, og d\xc3\xb8de i Barcelona like f\xc3\xb8r jul i 1976.'